എം ജി സര്വകലാശാലയിലെ ജാതി വിവേചനം അധ്യാപകനെ പുറത്താക്കില്ലെന്ന് വൈസ് ചാന്സിലര് എം ജി സര്വകലാശാലയില് ഗവേഷക വിദ്യാര്ത്ഥിനിയെ ജാതീയമായി അധിക്ഷേപിച്ചെന്ന പരാതിയില് അധ്യാപകനെ പുറത്താക്കില്ലെന്ന് വൈസ് ചാന്സിലര്. ദീപ പി മോഹന്റെ ഗവേഷണത്തില് ഒരു തരത്തിലും നന്ദകുമാര് ഇടപെടില്ല. നന്ദകുമാറിന് എതിരായ ആരോപണങ്ങള് കോടതി തള്ളിക്കളഞ്ഞതാണ്. ഗവേഷണം പൂര്ത്തിയാക്കാന് ദീപക്ക് പ്രത്യേക ഫെല്ലോഷിപ്പ് അനുവദിക്കുമെന്നും സാബു തോമസ് പറഞ്ഞു. നന്ദകുമാറിനെതിരെയും വിസി സാബു തോമസിനെതിയുമാണ് ദീപ പരാതി ഉന്നയിച്ചിരുന്നത്. ദീപയുടെ പരാതിയില് നേരത്തെ ഹൈക്കോടതിയും എസ് സി എസ് ടി കമ്മീഷനും ഇടപെടുകയും ചെയ്തിരുന്നു. എന്നിട്ടും ഗവേഷണം പൂര്ത്തിയാക്കാനുള്ള സാഹചര്യം ഒരുക്കാന് സര്വകലാശാല തയ്യാറാകാതെ വന്നതോടെയാണ് ദീപ നിരാഹാര സമരത്തിലേക്ക് നീങ്ങിയത്. 29ാം തിയതിയാണ് ദീപാ പി മോഹന് നിരാഹാര സമരം ആരംഭിച്ചത്. ജാതി വിവേചനം മൂലം പത്ത് വര്ഷമായി ഗവേഷണം പൂര്ത്തിയാക്കാന് കഴിഞ്ഞില്ലെന്ന് പറഞ്ഞായിരുന്നു നിരാഹാരം. ജാതി അധിക്ഷേപം നടത്തിയ അധ്യാപകനെ പുറത്താക്കുന്നത് വരെ നിരാഹാരം തുടരാനാണ് ദീപയുടെ തീരുമാനം.